גיא גיסין

גיא גיסין (נולד ב-15 באוקטובר 1961) הוא עורך דין, מייסד ושותף מנהל של משרד גיסין ושות', משפטן ומרצה בפורומים ומוסדות אקדמיים שונים. מוכר בשל הסדרי החוב, מיזוגים ורכישות שתרם להוצאתם לפועל, מינויו כמפקח על שותפות הגז בדלק קידוחים ולתקדימים המשפטיים אשר יצר. בין העסקאות והסדרי החוב שבהם טיפל ניתן למצוא את אפריקה ישראל השקעות, אי.די.בי, מכירת בנק כרמל לבנק איגוד ועוד.

==ביוגרפיה==
גיא גיסין נולד בעיר ראשון לציון. הוריו הם רחל גיסין (לבית דודזון), מייסדת ומנהלת מוזיאון ראשון-לציון, המוזיאון הראשון לתולדות ההתיישבות; ואלדד גיסין, מנהל חבל הנגב של הסוכנות היהודית ומשרד החקלאות. משפחות גיסין ודודזון הן ממייסדי ראשון לציון וממקימי ענף ההדרים בישראל.

את ילדותו העביר גיסין בעיר הולדתו ראשון לציון, שם למד בבית ספר היסודי חביב. לאחר מכן עברה המשפחה לבאר שבע ושם למד בבית ספר דגניה. לקראת התיכון חזרה שוב המשפחה לראשון לציון, בעקבות כך למד גיסין בבית ספר שלמון ובבית הספר התיכון הגימנסיה הריאלית על שם קררי בראשון לציון. עם סיום לימודיו התגייס לחיל הים לקורס חובלים, ובשנת 1981 סיים את מחזור מ"ג של קורס החובלים, לאחר סיום הקורס שימש כרב חובל של ספינת דבור ומדריך בשלב דבור בקורס. גיסין השתחרר משירות קבע בדרגת סרן ובמסגרת שירות המילואים בדרגת רב-סרן.

ב-1985, לאחר שחרורו מהשירות הצבאי, החל ללמוד בפקולטה למשפטים באוניברסיטת תל אביב. בשנת 1991 קיבל את רישיון עריכת הדין.

==קריירה משפטית==
גיסין החל את הקריירה המשפטית שלו בפקולטה למשפטים באוניברסיטת תל אביב, שם למד בין השנים 1985–1989. בסיום הלימודים קיבל את התואר הראשון במשפטים LLB. בעת לימודיו באוניברסיטה הקים את "פורום עסקים צעיר" שאיגד אנשי עסקים עד גיל 40, כאשר בשיאו עמד מספר חבריו על 4000 אנשי עסקים צעירים מכל רחבי המדינה.

בשנת 1989 החל את הקריירה המשפטית שלו כמתמחה במשרד זלצמן ושות'. לאחר התמחותו הפך לשותף במשרד וכיהן בתפקיד זה עד שנת 1994.

בשנת 1994 הקים את משרד גיסין ושות', המתמחה במשפט מסחרי, דיני ניירות ערך, דיני חברות, חדלות פירעון, הסדרי חוב וליטיגציה מסחרית.

עורך דין גיסין הגיע לתודעת הציבור בשל ייצוג מחזיקי איגרות חוב (מוסדיים ופרטיים), במהלכים שליוו את קריסתם והליכי הבראתם של תאגידי ענק כגון אפריקה ישראל (בשנת 2010 ובשנת 2017–2018), סיביל אירופה (2010), אי.די.בי (בשנת 2013), חבס השקעות (בשנת 2013), ב.ס.ר אירופה (2013), פולאר השקעות, מטבחי טופז ועוד.

על פי העיתון כלכליסט, תקדימיו הציבו גבולות בפני ביצוע "תספורות" לחובות של בעלי שליטה לציבור המשקיעים באיגרות החוב, בפני מהלכים אגרסיביים שהובלו על ידי בעלי השליטה לרוקן חברות על חשבון הציבור ובהטלת אחריות לקריסת החברות על כתפי "שומרי הסף" – דירקטורים, רואי חשבון, בעלי שליטה, חתמים חברות דירוג ועוד. זאת באמצעות "אכיפה פרטית" אשר מתבצעת על ידי תביעות בעלי התפקידים. ב-2014 העיתון כלכליסט בחר בו לאחד מה [https://www.calcalist.co.il/local/articles/0,7340,L-3641184,00.html "מוסקטרים-אנשים אשר מנסים לשנות את העולם".]

במהלך הקריירה שלו, גיסין היה מעורב בהסדרי חוב ופירוקים מורכבים בשוק ההון הישראלי, שאפשרו לקבוע תקדימים משפטיים רבים, ופעמים רבות מונה על ידי בית המשפט ונושים כבעל תפקיד ונאמן בתאגידים רבים אשר נכנסו לחדלות פירעון.

בין התאגידים הללו ניתן למנות את חברת איי.די.בי שהייתה בבעלותו נוחי דנקנר, חברת אורבנקורפ וחברת אפריקה ישראל. מאז 2015 גיסין משמש כמפקח מטעם הציבור על פעילות שותפות חיפושי הנפט והגז דלק קידוחים.

פירמת עורכי הדין גיא גיסין דורגה במדד 100 החברות הבולטות של דן אנד ברדסטריט , דירוג החברות המובילות של BDI וגם למדד פירמות עריכת הדין המובילות בעולם IFLR.

=== תיקים בולטים בהם היה מעורב ===
* 2001 - מכירת בנק כרמל לבנק איגוד במסגרת מהלך פיצול תקדימי שבו אחזקות הבנק נמכרו לבנק איגוד ואילו נכסי הבנק נמכרו לחברת החזקות.
* 2004 - ייצוג משרד רו"ח ברייטמן-אלמגור, נאמן בעלי המניות של חברת הליסינג "קאר אנד גו" בהליך הפירוק ומכירת הנכסים החברה .
* 2009 - ייצוג נושים בעלי האג"ח בהסדר החוב של חברת אפריקה ישראל שהייתה בבעלותו של לב לבייב.
*2010- ייצוג נושים בעלי האג"ח בהסדר החוב של חברת דלק נדל"ן בבעלות יצחק תשובה.
*2013- ייצוג נושים בעלי האג"ח בהסדר החוב של חברת אי.ד.בי בבעלות נוחי דנקנר והגשת בקשה לפירוק החברה בשמם.
*2016- השופט איתן אורנשטיין ממנה את עו"ד גיא גיסין לנאמן להסדר נושים של חברת הנדל"ן הקנדית אורבנקרופ, אשר גייסה בבורסת תל אביב 181 מילון ש"ח ולאחר זמן קצר הגישה בקשה להקפאת הליכים.
*2017- הגשת תביעה כנאמן חברת סאני על סך 100 מיליון שקל כנגד הבעלים אילן בן דב וחברי דירקטוריון החברה.

=== תקדימים משפטיים בתיקים בהם שימש כצד ===
{| class="wikitable"
|+
![https://www.nevo.co.il/psika_html/elyon/11027060-k28.htm עא 2706/11 SYBIL GERMANY PUBLIC CO. LIMITED נ' הרמטיק נאמנות (1975) בע"מ:]
!פסיקה תקדימית של בית המשפט העליון בנושא חדלות פירעון,

הקובעת כי ניתן להחיל על חברה זרה הליכי פירוק בתנאי שעיקר הנושים גרים בישראל
|-
|[https://www.nevo.co.il/psika_html/mechozi/ME-11-07-45609-22.htm תא (ת"א) 45609-07-11: ייצוג בעלי המניות בחברת אורליין]
|הטלת אחריות על הבורסה לניירות ערך בתל אביב, על המסלקה הפיננסית ועל החברה לרישומים כלפי בעל המניות בשל רשלנותם בהבטחת מסחר הוגן והפרת חובת הזהירות שגופים אלו חייבים עבור בעלי המניות.
|-
|[https://www.nevo.co.il/psika_html/mechozi/ME-13-06-11478-2231.htm פר"ק 11478-06-13: הסדר חוב אי.די.בי]
|מתן אפשרות לנושים של חברה ובעלי מניותיה להגיש בקשה להסדר נושים ואישורו גם ללא הסכמת החברה על פי סעיף 350 של חוק החברות התשנ"ט (1999).
|-
|[https://www.nevo.co.il/psika_html/mechozi/ME-09-11-10344-592.htm פר"ק (ת"א) 10344-11-09: הסדר חוב אפריקה ישראל השקעות]
|הסדרת המחלוקות בין מחזיקי איגרות חוב של החברה לטווח הקצר והארוך של החברה בנוגע לפירוק החברה, ויצירת "מנגנון הון" שבמסגרתו יחולק לבעלי איגרות החוב לטווח הקצר חלק הארי מסך כלל המזומנים של החברה, ומחזיקי האג"ח לטווח ארוך יקבלו תשלום באמצעים אחרים.
|}

== פעילות חברתית וציבורית ==
מלבד עיסוקו כעורך דין, גיא גיסין משמש כדירקטור וכיועץ משפטי בהתנדבות של [http://yazamim.org.il פורום יזמים צעירים ישראל], משמש כיו"ר האספה של המרכז ללימודים אקדמאים ומרצה במכללת נתניה ובכנסים מקצועיים שונים.

== קישורים חיצוניים ==

* [https://web.archive.org/web/20180216025211/https://www.gissinlaw.co.il/copy-of-home אתר האינטרנט של חברת גיסין ושות'.]
* הדס כרמל, [http://www.globes.co.il/news/article.aspx?did=500500 " פרשת בנק כרמל: סוף המאבק "]. באתר גלובס, תאריך 25 ביוני 2001
* 
* 
* אביב לוי, [http://www.globes.co.il/news/article.aspx?did=1001169063 פורום DUN'S 100: "שנת 2017 תהיה לא פחות מאתגרת מ-2016]", מתוך אתר גלובס, 27 בדצמבר 2016.
* ענת רואה, [https://www.calcalist.co.il/local/articles/0,7340,L-3709568,00.html נאמן סאני תובע 100 מיליון שקל מאילן בן דב ונושאי המשרה: "נרדמו בשמירה",] באתר כלכליסט, 14 במרץ 2017.
* ערן עזרן, [https://www.themarker.com/markets/1.4181980 עו"ד גיסין תובע מבעלי אורבנקורפ 95 מיליון שקל: "נערך לפני הגיוס בת"א לחדלות פירעון], באתר TheMarker, תאריך 20 ביוני 2017.
* אורי תומר, [https://www.themarker.com/markets/1.4144201 "למה בנק הפועלים רדף את זיסר ולא את פישמן? כי היה לו עיתון וחצי בישראל?",] באתר TheMarker, תאריך 04 ביוני 2017.
* אלה לוי-וינריב, " [https://www.globes.co.il/news/article.aspx?did=1001181483 כך מעלימים ומבריחים נכסים מהנושים במסגרת הליך פירוק]", באתר גלובס, 20 במרץ 2017.
* אורן פרוינד, [https://www.calcalist.co.il/markets/articles/0,7340,L-3686789,00.html "אורנשטיין מינה את גיא גיסין למנהל מיוחד של אורבנקורפ"], באתר כלכליסט 25 באפריל 2017.
* ערן עזרן, [https://www.themarker.com/markets/1.4233446 "משקיע בדלק קידוחים הטיח ביוסי אבו: המפקח צריך לנהל את הישיבה- ולא אתה]". באתר TheMarker תאריך 05 ביולי 2017
* תומר גנון, [https://www.calcalist.co.il/local/articles/0,7340,L-3724122,00.html "ניצחון לרשות המיסים: שותפויות הגז יישאו בנטל המס המקסימלי של המחזיקים]", באתר כלכליסט 1 בנובמבר 2017.
* אורן פרוינד, "[https://www.calcalist.co.il/markets/articles/0,7340,L-3730642,00.html פרשת אורבנקורפ: גיסין גורר את אלן ססקין לבית משפט בישראל]". באתר כלכליסט תאריך 29 בינואר 2018
* 
* [http://www.gen-mus.co.il/person/?id=3281 אלבום המשפחות עדת ראשון לציון]

== הערות שוליים ==

קטגוריה:משפחת גיסין
קטגוריה:עורכי דין ישראלים
קטגוריה:ישראלים שנולדו ב-1961
קטגוריה:בוגרי הגימנסיה הריאלית
קטגוריה:בוגרי אוניברסיטת תל אביב: משפטים